Δήμος Μπότσαρης

Ο Δήμος Μπότσαρης του Μάρκου (1935 — 2003) ήταν Έλληνας δημοσιογράφος, συγγραφέας και πολιτικός. Διετέλεσε δήμαρχος Σπάτων και βουλευτής. Σύζυγός του υπήρξε η ηθοποιός Μαίρη Χρονοπούλου.

 Βιογραφία 
Γεννήθηκε το 1935 στην Παιανία και μεγάλωσε στα Σπάτα. Σπούδασε δημοσιογραφία και δημόσιες σχέσεις στο Ιλλινόις των ΗΠΑ.Δήμου Μάρκου Μπότσαρη, Ένα ουίσκι για τον κύριο πρόεδρο, 1984 Εντάχθηκε στο ΠΑΚ Αμερικής όταν ζούσε στο Σικάγο και αργότερα, το 1974, στο ΠΑΣΟΚ. Μετά τη Μεταπολίτευση εκλέχθηκε δήμαρχος Σπάτων,Κατάλογος Δημάρχων Σπάτων. θέση την οποία κατείχε από τις 7 Απριλίου 1975 μέχρι τον Νοέμβριο του 1977, οπότε εκλέχθηκε βουλευτής Υπολοίπου Αττικής του ΠΑΣΟΚ.Κοινοβουλευτική θητεία, ιστοσελίδα Βουλής των Ελλήνων.

Τον Αύγουστο του 1975 παντρεύτηκε την γνωστή ηθοποιό Μαίρη Χρονοπούλου.Βασίλης Νάτσιος, cosmopoliti.com, 19-12-2013.

Το 1981 ο Ανδρέας Παπανδρέου τον διέγραψε από το ΠΑΣΟΚ, και από τα μέσα της δεκαετίας του 1980 ο Μπότσαρης ήταν βασικός αρθρογράφος στον Ελεύθερο Τύπο, που εξέδιδε ο Άρης Βουδούρης, επίσης πρώην οπαδός του Παπανδρέου που εξελίχθηκε σε κορυφαίο πολέμιό του. Η επιθετική αρθρογραφία του Μπότσαρη (της οποίας η ακρίβεια αμφισβητούταν) συνετέλεσε στην αλματώδη αύξηση της κυκλοφορίας της εφημερίδας, που τελικά κατέκτησε την πρώτη θέση πανελλαδικά το 1988—89.

Έγραψε αρκετά βιβλία, με πιο γνωστά το «Οπλοφόροι του ΠΑΚ: Η Πολιτική Τρομοκρατία στην Ελλάδα», το «Τα πράσινα λεονταράκια του νεοφασισμού» το «Ανδρέας» και το «Ένα ουίσκι για τον κύριο πρόεδρο» στα οποία άσκησε σκληρή κριτική στις κυβερνήσεις του Ανδρέα Παπανδρέου,http://www.logiosermis.net/2012/08/blog-post_6169.html#.VXn_9vntkSU ενώ τον κατηγορούσε ότι ήλεγχε και υποκινούσε την τρομοκρατία στην Ελλάδα.

Κατά καιρούς έγινε στόχος επιθέσεων από οργισμένους οπαδούς του ΠΑΣΟΚ: δύο φορές ξυλοκοπήθηκε άγρια, ενώ του δηλητηρίασαν και τα λυκόσκυλα που είχε ως κατοικίδια.Ελεύθερος Τύπος, 27 Αυγούστου 1987 Ο ίδιος μάλιστα ισχυρίστηκε ότι οι επιθέσεις εναντίον του ήταν κεντρικά κατευθυνόμενεςΔήμου Μάρκου Μπότσαρη, πρόλογος στο βιβλίο ΚΥΠ : Φάκελλοι Δολοφονιών και κατονόμασε τον Θεοφάνη Τόμπρα, διοικητή του ΟΤΕ και φίλο του Ανδρέα Παπανδρέου, ως «αρχηγό και καθοδηγητή μπράβων και ΚΥΠατζήδων».

Απεβίωσε το 2003 σε ηλικία 68 ετών.Το Παρόν της Κυριακής , Συγγραφέας ο ένας στους τρεις βουλευτές!, 6-7-2008.

 Παραπομπές 

Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές Αττικής
Κατηγορία:Βουλευτές εκλεγμένοι με το ΠΑΣΟΚ